description: Изпълнителният директор на българския офис на BMW Александър Миланов пред "Капитал"

title: Първият служител на BMW в България

maintext:
"В България продуктите набират скорост някъде около втората година след премиерата им."
© Цветелина Белутова
Изключително малко са хората в България, които имат опита и знанията на Александър Миланов в автомобилния бизнес. През последните 23 години той е работил за някои от най-големите и разпознаваеми автомобилни марки в света. През 2007 г. оглавява новооткрития офис на BMW Group в България. Тогава германският гигант става една от двете компании, производители на леки автомобили, които имат официално представителство в страната (другата е Renault Nissan). Като изпълнителен директор на "БМВ Фертрийбс – клон България" оглавява през юни и управителния съвет на Асоциацията на автомобилните производители и техните оторизирани представители в България (ААП). През периода 2013-2014 г. отговаря и за бизнеса на BMW Group в Румъния. От 1993 до 2007 г. работи в "Балкан стар", където достига до мениджър на отдел "Маркетинг и пласмент". Там отговаря за марки като Chrysler, Jeep, Mitsubishi и Mercedes-Benz. Завършил е Икономика в УНСС.
През тази година BMW Group празнува 100-годишен юбилей. Компанията е лидер в премиум сегмента в България с приходи от 104 млн. лв. за 2015 г. и 901 продадени коли BMW през миналата година (541 през първите осем месеца на 2016 г.) и 104 автомобила Mini (46 през пeриода януари - август 2016 г.). За цялата 2016 г. дружеството също очаква растеж спрямо предишната година. В глобален план BMW Group е продала за осемте месеца до август 1.5 млн. автомобила BMW, MINI и Rolls-Royce, с 5.5% повече спрямо предишната година.
"Необходимо е да се облекчат процесите на смяна на собственост, да се повиши техническият контрол и да се избегнат рисковете за потребителите от измама."
Фотограф: Цветелина Белутова
Блиц
От осем сутринта
Как протича един ваш ден?
Старая се всеки ден да започна около 8 или малко преди 8 ч. на бюрото си и предпочитам първите час и половина - два да се фокусирам върху задачите си, да чета и да водя кореспонденция, преди да започна срещите си. По отношение на срещите предпочитам да са преди обед или следобед, понякога и вечер, когато е удачно. В зависимост и от графика на пътувания гледам да започвам и приключвам работния си ден на бюрото.
Колко често пътувате?
Новите средства за комуникация значително намалиха броя на пътуванията. Често посещавам нашите партньори в страната.
Трудно ли е да балансирате между личния и професионалния си живот при работа за такава организация?
Свиква се, въпрос на навик е. Не мога да кажа, че работата не е нещо лично за мен, така че при мен границите са доста размити. Не поставям ограничения от типа "ето сега приключвам и започва личното ми време". В личното си време винаги мисля и по работни теми и същевременно в работата нерядко изпитвам удовлетворение, което трудно може да се изпита в свободното време.
Как се отразяват технологиите върху всекидневната ви работа?
Ако сравнявам с периода преди интернет - тогава границата между работно и неработно място беше по-ясна и отчетлива. В момента с мобилните устройства можеш да имаш работно място навсякъде. Според мен тепърва предстои хората в бизнеса да структурират правилно скоростта на комуникация от гледна точка на непълноценната комуникация.
Какво имам предвид - преди се опитвахме с кореспонденция в едно писмо да сложим точка. А в момента по една и съща тема може да се разменят 10 - 15 мейла, които обаче не са пълноценни и не водят към приключване на разговора. Но пък за много хора комуникацията в интернет е вид игра, особено за младото поколение.
В същото време в ежедневието ни се появява втори, трети екран. Мога да върша две-три неща едновременно. От една страна, да се информирам, а вечер да гледам филм.
Кое е предпочитаното ви лично устройство?
iPad за комуникация, защото е оптимален за мен. Имам възможност да работя - клавиатурата е голяма и удобна и лесно се пише, а и навсякъде съм свързан. Прибягвам до компютър, когато трябва да разгледам подробни презентации и графики.
Какви са любимите ви приложения и програми?
Интересен ми е YouTube, особено когато търся специфична и добре визуализирана информация. Обичам музика и с голямо удоволствие използвам Spotify, а парчето е на един клик разстояние.
Какви технологии използвате в офиса?
В BMW има екип от специалисти, който структурира цялостните IT процеси в световен мащаб. Ние се възползваме от тях.
Какво четете и следите?
Харесвам творбите на Екзюпери. Що се отнася до медиите, нямам една-единствена медиа, към която да се придържам. Обикновено, когато търся информация, се старая да сравнявам различни източници. Има медии, които директно следя, но предпочитам и да потърся информацията сам през Google и да видя коя медиа какви коментари има. Харесвам немските медии - Manager Magazin, Handelsblatt, харесвам коментарите на телевизия ZDF. В България за мен "Капитал" е много интересен, dnevnik.bg също, в "Нова" има добри селекции от новини, от които можеш бързо да получиш информация. За важни световни новини и икономически анализи харесвам CNN и Bloomberg.
Да, така е. Беше предизвикателство, но и много интересна и приятна задача. Започнахме да изграждаме "БМВ България" в период на възход - през 2007 г. България все още беше високоскоростна икономика, макар че впоследствие осъзнахме, че кредитният бум е бил основен двигател на ръста. Имахме широк спектър от задачи и за кратко време от нулата започна да функционира една цяла фирма.Тук ни помогна много опитът, който BMW вече имаше при изграждането на подобни структури в други държави в Централна и Източна Европа. Имахме много интензивен контакт с колегите ни в Мюнхен и други държави от региона. Все пак аз не бях чужд на този пазар, имах опит от друга компания.По-трудно стана в момента, когато от бързо растяща икономика България се превърна в бързо сриваща се през ескалиращата криза 2009-2010 г. Но ние успяхме в този период да поставим правилно приоритетите си да и излезем по-силни от кризата.Първо, успях да разбера много рано, че не е краткосрочно явление. Сривът беше причинен от различни фактори, локални и интернационални. Натрупването на тяхното действие доведе до разширяване на размаха на този срив в България. За мен беше важно да не разчитаме на случайността. В периода на кризата не се надявахме на онова, което може да се случи, а се опитвахме да направим това, което трябва. Подготвяхме и растежа след края на кризата. За мен важно бе да обърнем внимание на детайлите, но и да запазим оптимизъм в тази ситуация.Свободата е обвързана със спазването на определени правила, но може да е изключително широка. Всеки мултинационален предприемач като BMW Group има стриктна политика и процеси, които гарантират еднакво протичане на дейността на всяка територия. Границите са стриктни и очертават рамка, в която се изисква гъвкавост и креативност.Що се отнася до инициативността, тя е свързана с преките цели на организацията. Практически всеки, който управлява такава компания, оперира по план, в който са заложени основните параметри, по които се оценява успехът на организацията. Достигането им е задача на управляващия.Бих казал, че е удоволствие и отговорност. Не мога да преценя дали е трудно, защото нямам голяма база за сравнение. Изключително интересно е да работим под логото на марка, която има стогодишна история, и да създаваме нейното бъдеще в България. Когато сравнявам инструментариума, с който разполагаме, мисля, че нашата работа е по-приятна, отколкото за много други марки на масовия пазар.Продуктовата палитра, технологичните новости, които имаме възможност да комуникираме пред потребителите, бързото обновяване на продуктовата гама, силният и профилиран имидж на компанията, който продължава да се развива. До голяма степен говорим и за волята за успех, компетентността и усърдието на нашите партньори.Румъния днес е модерна държава със съвременно законодателство и висок икономически растеж. Тя привлича нови инвеститори по-ефективно, отколкото България. По-обширната територия е довела до създаване на по-автономни и влиятелни регионални центрове. Автомобилният пазар неколкократно надвишава българския, автомобилната индустрия в Румъния е значително по-развита.И двете страни се опитват да намерят мястото си на новата карта на света. Очакванията на потребителите не се различават особено. И у нас, и в Румъния клиентите са изключително критични.Идеи, реализирани за пръв път в България, са били пренесени и в други пазари. Креативни проекти на нашата маркетингова агенция са достигали до Япония. Макар да говорим за коренно различни пазари, добрата идея си е добра идея.България е във фаза на прелом. Натрупаното наследство от предишни години на изключително интензивния и безконтролен внос на употребявани автомобили засища потребностите на българите за мобилност, но на много ниско равнище - без съществен принос за безопасността, екологията и енергийната ефективност на парка. Необходими са промени, за да започне обновяването на автомобилния парк в страната. Важна предпоставка за това е създаване на прозрачност по отношение на възрастовата структура, екологичните характеристики и техническото състояние на автомобилите у нас. Едва тогава можем да бъдем сигурни, че държавната власт и регулаторните органи ще осъзнаят необходимостта от обрат в досега прилаганите политики.Променя се и потребителското търсене. Разширяват се възможностите за предлагане на нови услуги за мобилност. Необходимо е да се облекчат процесите на смяна на собственост, да се повиши техническият контрол и да се избегнат рисковете за потребителите от измама. Новите технологии навлизат все по-бързо в съвременните автомобили и честотата на промяна на ползваните автомобили се увеличава.BMW и MINI се приемат изключително добре в България. Високото качество на продуктите, компетентните ни партньори в страната, широкият набор от услуги ни помагат да разширяваме пазарните си позиции през последните години. Ние отдаваме изключително значение на удовлетвореността на нашите клиенти, затова инвестираме целенасочено в компетентността на търговския и сервизния ни персонал. Разширяването на гамата от модели, както и на търговските и сервизните центрове в страната ни дават основание да гледаме с оптимизъм напред.Има една поговорка - парите говорят. Тези услуги ще започнат да се търсят все по-интензивно, когато българинът бъде убеден, че има концепции по отношение на наема и лизинга на автомобили, които допринасят за това той да разполага с автомобила, от който се нуждае и иска, но без задълженията, свързани с експлоатацията, и същевременно не участва съществено в загубата на стойност на един автомобил.Фокусираме се във всички форми на търсене на автомобили и всички потенциални групи от клиенти, за да сме сигурни, че правилно разбираме пазара и отделните потребители, че знаем какво те очакват от нас, за да можем да адаптираме собствените си продукти към тях. Така че смятам, че имаме добри шансове да растем заедно с пазара и дори по-бързо от него.Често се случва. Защото в различни фази на жизнения си цикъл продуктите се представят по различен начин. Понякога, когато сме очаквали даден продукт да бъде веднага добре приет, той не тръгва добре на секундата. Има фаза на насищане на информация и убеждаване на клиента. Обикновено при такава конкурентна среда първата година е по-спокойна. В България продуктите набират скорост някъде около втората година след премиерата им.Абсолютно. Пазарът е динамичен и конкурентната среда е динамична. Ако си мислиш, че ще подходиш по един начин от премиерата на един продукт до края на жизнения му цикъл, ще сгрешиш. И необходимите мерки са най-различни, в зависимост от сегмента. Ние проверяваме приложимостта на нашата стратегия всяко тримесечие.Всеки пазар е специфичен и като законодателна рамка, и като потребителски преференции. Има разлика в опита, натрупан през годините преди промяната. Климатът също предопределя търсенето на различни модели. Общото е това, че работим по един и същ календар, като например представяне на нови модели и цялостна комуникационна концепция. Разбира се, всеки локален екип може и е длъжен да помисли за това накъде може да разшири пазарното си присъствие и по какъв начин да достигне до нови потребители. В това отношение България не се различава съществено от Централна и Източна Европа.Не разграничавам решенията на лесни и трудни. За мен е важно при взимането на едно бизнес решение колко квалифицирано е то - дали имам нужната информация и базата, за да взема това решение. Ето защо се старая да имам достатъчно предпоставки, преди да реша. Не съм на принципа "веднага реши, пък може и да е погрешно". Предпочитам да преспя една нощ, но след като решението е взето, да се идентифицирам с него. Така че не бих отличил някое, което е било особено трудно.Естествено всекидневно има нови казуси. Особено в моменти, когато планираме промени. От тази гледна точка в разгара на кризата всичко беше много по-трудно, защото последствията бяха сложни за прогнозиране. За мен винаги е било важно да не взимам решения на базата на надежда, а на реални очаквания.


description: Това са първите държавни облигации на страната, емитирани в американска валута. Поръчките са надхвърлили близo три пъти сумата, което е осигурило...

title: Саудитска Арабия набра 17.5 млрд. долара от международните пазари

maintext:
Главата на Саудитска Арабия крал Салман
© Handout
Това са първите държавни облигации на страната, емитирани в американска валута. Поръчките са надхвърлили близo три пъти сумата, което е осигурило сравнително добри условия по емисията. Десетгодишните ДЦК на страната са с доходност 3.41%, което отговаря на високия й кредитен рейтинг. Въпреки това по-рано през годината Катар постигна 0.40 процентни пункта по-ниска лихва. По-евтиният петрол доведе бюджета на Саудитска Арабия до дефицит, като през миналата година публичните финанси бяха подкрепени с вътрешен заем.

fasttext_language: bg


description: Председателят на Върховния касационен съд Лозан Панов поиска прокуратурата да реагира на интервюто на мажоритарния собственик на фалиралата КТБ...

title: Лозан Панов поиска проверка на Яневагейт и интервюто на Цветан Василев

maintext: Председателят на Върховния касационен съд Лозан Панов поиска прокуратурата да реагира на интервюто на мажоритарния собственик на фалиралата КТБ Цветан Василев и изтеклите записи по аферата "Яневагейт", както и оставката на представляващия съвета Димитър Узунов.Преди това главният прокурор Сотир Цацаров внесе предложение ВСС да излезе със становище дали членове на съвета "следва да се въздържат от изяви в медии, издавани от обвиняеми или подсъдими лица". Ръководителят на държавното обвинение обяви, че точката е спешна и с 14 гласа "за" и 9 "против" тя беше включена в дневния ред. Най-вероятно причина за предложението е интервю на члена на съвета Калин Калпакчиев пред "Клуб З", издавано от Огнян Донев, когото прокуратурата разследва за данъчни престъпления.Очаквайте подробности


description: В залата се заформи спор административни услуги или "бизнес" щяло да развива новото държавно предприятие

title: Депутатите приеха окастрените реформи в Закона за МВР

maintext:
© АНЕЛИЯ НИКОЛОВА
прикриват със смокинов лист провала на политическото ръководство на МВР", както и че промените се правят само заради създаването на държавното предприятие (към него ще се прехвърлят а
По време на обществено обсъждане председателят на вътрешната комисия в парламента Цветан Цветанов, който също бе сред противниците на промените, изготвени от екипа на министъра Румяна Бъчварова, представи "консенсусния" вариант между мнозинството в парламента и политическото ръководство на вътрешното министерство.
запазва се обезщетението от 20 заплати при напускане на системата вместо предлаганите 12;
главна дирекция "Пожарна безопасност и защита на населението" запазва статута си, вместо да стане изпълнителна агенция към министерството;
назначенията в системата ще стават лично от министъра, който няма да делегира това правомощие на главния секретар.
ъздава се отделно държавно предприятие - "Център за предоставяне на услуги", където ще се изнесат нетипичните за МВР дейности като административните услуги за издаване на документи за самоличност или регистрация на автомобили. О
ържавните служители в МВР
величат се и правомощията на главна дирекция "Борба с организираната престъпност" с възможността да разследват компютърни престъпления и др. Д
ирекция "Специална куриерска служба" преминава от МВР към Държавната комисия по сигурността на информацията (ДКСИ).
Според колегата му Янков пък с новото
министерството щяло да развива бизнес. Допълни, че то щяло да се финансира по три начина - от държавния бюджет, бюджета на МВР и дарения, а в закона са записани и "други източници".
Преди време вътрешният министър заяви, че основното перо, откъдето ще се финансира държавната фирма, са събираните такси за извършваните услуги. МВР очаква така да се спестят над 20 мн. лв.
Депутатите приеха окончателно силно орязаната "реформа" в МВР, като гласуването в четвъртък премина без особени дебати, а само някои текстове събуждаха представителите на опозицията в лицето на БСП, АБВ и ДСБ. От тяхна страна имаше критични изказвания - повечето от които бяха с идеята, че над 50% от първоначалните предложения на министерството са отпаднали, че "депутатитедминистративните услуги, извършвани от МВР - бел. ред.), с което министерството щяло да развива бизнес.През септември се разбра, че ръководството на МВР се е отказало от ключови предложения за промяна в закона.След като МВР се отказа от редица свои предложения, без промяна останаха някои дълго обсъждани в общественото пространство текстове:платеният годишен отпуск остава в размер на 30 дни и няма да бъде намаляван с 5;статута си запазва и Академията на МВР;Няколко от първоначалните предложения на министерството все пак бяха приети. Сколо 5500 щатни длъжности пък ще преминат от Закона за МВР към този за държавния служител от 1 януари 2017 г. Дще са длъжни да поддържат и да повишават професионалната си подготовка чрез обучение, а веднъж годишно ще преминават през оценка на нивото си. УДепутатът от БСП Атанас Мерджанов заяви, че 90% от реформите са отпаднали. Затова по думите му заслуга имал и Цветанов с опита си на вътрешен министър, който спасил служителите на МВР от срамна позиция. Депутатите сега прикривали със смокинов лист срама от провала на политическото ръководство на МВР.държавно предприятие за административни услуги


description: Инвеститорите в Лондон сякаш не се вълнуват от Brexit и купуват уверено акции. Основният индекс на London Stock Exchange се покачи с 0.75%,...

title: FTSE 100 прескочи 7 хил. пункта за първи път от май 2015 г.

maintext: Инвеститорите в Лондон сякаш не се вълнуват от Brexit и купуват уверено акции. Основният индекс на London Stock Exchange се покачи с 0.75%, започвайки 9 сесия на повишение.Печелившите надхвърлиха губещите и на борсата във Франкфурт. DAX се покачва с 0.36%, поведен от емисията на BWM, която поскъпва с процент и половина. Акциите на Deutsche Bank повишават цената си с 0.39%, като за поредна сесия са най-търгуваната емисия. В понеделник стана ясно, че мениджмънта на банката преговаря с американските власти за понижаване на глобата. САС 40 се покачва с 0.36% начело с акциите на медийния конгломерат Vivendi, които поскъпват с 2.21%. Емисията оглави и Euro Stoxx 50, който напредва с 0.45%.


description: Медиите се обединиха в положителните си оценки за новите телефони на Google

title: Акциите на Alphabet достигнаха рекорд заради смартфона Pixel

maintext:
Сундар Пичай и Google могат да доведат до сериозно разместване на пазара на смартфони
© Robert Galbraith
"С излизането на Pixel Google направи хоумрън. А времето не може да бъде по-подходящо", пише в ревюто си Cnet. Според ревюто на Forbes пък Google най-накрая е свалила кадифените си ръкавици на пазара с телефони и с Pixel компанията ще има отново възможност да достигне до масовия потребител. При предишните мобилни телефони на Google голяма част от медиите и анализаторите оставаха с впечатлението, че компанията прави устройства, които да достигнат до малка част от потребителите, желаещи да имат чиста версия на Android, след като най-масовият производител на Android телефони Samsung
прави
модификации на софтуера.
"Най-добрият Android телефон, правен някога", пише в ревюто си The Verge, като сред най-силните качества на Pixel посочва новият умен асистент на Google (наречен просто Assistant), както и добрата камера на телефона. Специално внимание на камерата обръщат и от TechChrunch. Едно от слабите места на телефона според The Verge е издръжливостта на батерията. Според Google телефонът трябва да се зарежда по-бързо от обичайното, но много от журналистите не са съгласни с това твърдение.
"Част от причината за бума на акциите на Alphabet са добрите отзиви зa Pixel, който се приема по-добре, отколкото очаквах", казва Юсеф Скуали, анализатор в Canitor Fitzgerald. Според него има и друга причина акциите да скочат до рекордното си ниво. "Другата част се дължи на ефекта "Netflix", които обявиха силни резултати в понеделник. Google ще представи резултатите си през следващата седмица и очакванията са всички интернет компании да покажат добри резултати", добавя Скуали.
Акциите на Alphabet достигнаха рекорд, след като технологичният холдинг започна да получава позитивни ревюта от големите медии за новите си телефони Pixel и Pixel XL, съобщава Bloomberg. Те бяха представени в началото на месеца като Android алтернативата на смартфоните на Apple. Въпреки че първоначалните прогнози за възможния пробив на Google на пазара бяха скептични, след доброто приемане на телефона, определян като "най-доброто, което Android може да предложи", и провала на Samsung с Galaxy Note 7 възможността за добро представяне на Google се увеличава. Цената за акция на Alphabet - компанията, майка на Google, достигна 828 долара, най-високо ниво от 19 август 2004 г., когато Google стана публична компания и книжата й започнаха да се търгуват на борсата.Доброто приемане на нови продукти е нещо ново за Google, които опитват за пореден път да пробият на пазара на хардуер. Разликата сега е, че смартфонът е създаден и брандиран напълно от Google, макар и сглобен от HTC. При предишните опити Google даваше бранда "Nexus" на различни производители, но телефоните така и не успяха да се наложат като истинска конкуренция на Samsung и Apple. Сега Google може да се възползва както от недотам доброто приемане на iPhone 7, така и от мегаскандала около Samsung и нейния Galaxy Note 7, в резултат на което южнокорейската компания ще остане без водещ модел през следващата година.


description: Задължението е за хората, които са получавали суми през четвъртото тримесечие на годината

title: Авансовото облагане на доходи става само с декларация

maintext:
© ЦВЕТЕЛИНА БЕЛУТОВА
ткъде е объркването
НАП предупреждава за нов вирус
За нов вирус, който се разпространява по мейл от името на НАП, предупреждават от приходната агенция. Става дума за фалшиво съобщение за "промени в регламента на отчетните периоди за подаване на декларации в НАП", в което потребителите се приканват да отворят прикачен файл с разширение zip. Подобно съобщение беше изпратено и в началото на месеца от неизвестен автор, а подозренията са, че с него се разпространява вирус. Подателите на фалшивите електронни писма са различни, като не са засичани имейли с адрес от официалните домейни на НАП – nra.bg и nap.bg, твърдят от агенцията.
Хората, които искат да им бъде удържан авансово данък общ доход за четвъртото тримесечие на годината, трябва да заявят желанието си писмено пред платеца на дохода. За това напомнят от Националната агенция за приходите (НАП). Става дума за доходи, които са различни от тези, получени по трудов договор. Такива например са суми от отдаване на имот под наем, авторски и изпълнителски възнаграждения и друга стопанска дейност.От НАП обръщат внимание, че при липсата на писмено заявено желание за удържане на авансови вноски фирмите не следва да правят това за последните три месеца на годината. Тогава човекът, който е получил съответния доход, ще трябва да го плати, след като подаде данъчната си декларация.Желанието за удържане на авансов данък може да бъде заявено в образеца на сметка за изплатени суми, която може да бъде намерена на интернет страницата на НАП, напомнят оттам.Да не се облагат авансово доходите, различни от тези по трудово договор през последните три месеца на годината, беше данъчната промяна, въведена през 2013 г. При този режим фирмите трябваше да удържат 10% авансов данък за периода от януари до септември. За последното тримесечие - от октомври до декември – обаче те трябваше да изплащат пълните суми за хонорари, за наем и т.н. Данъкът върху тези суми се плащаше от лицата, които са получили доходите. Усложнението идваше от това, че вместо само да попълнят данъчната си декларация и да я пратят онлайн, хората с доходи, различни от тези по трудов договор, трябваше да си платят и дължимия данък върху тях. Логиката на промяната беше, че по този начин хората ще могат да се възползват от отстъпките, с които е съпроводена данъчната кампания. Но реално тя създаваше повече затруднения и объркване.По-късно се въведе възможността хората, които искат да им се удържа авансово, да имат тази възможност и така при декларирането на доходите няма да имат останали суми за плащане.


description: Защо покрай избори стават най-големите злоупотреби с лични данни

title: Да се подпишат вместо теб

maintext:
© Надежда Чипева
"Как и защо съм попаднала в списъка на Петър Кичашки (бивш кандидат за депутат в листите на БСП) нямам идея". Това написа на 4 октомври във faceboок една от известните журналистки от bTV - Канна Рачева. Тя подобно на още стотици други, сред които и конституционният съдия Кети Маркова, е открила, че името ѝ присъства в подписка, използвана за регистрацията на инициативен комитет за агитация за предстоящия референдум. За да бъдат регистрирани от изборната администрация било в надпреварата за президент, било за агитация за референдума, партиите, коалициите и инициативните комитети трябва да съберат поне 2500 подписа за подкрепа от граждани, заедно с трите имена, ЕГН и постоянен адрес.Подобни изненади имаше и преди две години, когато ЦИК, под натиск от активисти, въведе подобна възможност за проверка, като всеки гражданин може да провери дали името му не фигурира в някой от подписките.В България изборите - без значение дали за президент, парламент или местни, са национално първенство по посегателство срещу личните данни. В различните дисциплини - от използването на чужди данни за регистрация до събиране на избирателни списъци и лични карти за контролиран вот, всеки път се достигат високи постижения.И това е така, защото последствията за тези, които злоупотребяват с данни, са незначителни - глобите са малки, разследванията, когато въобще ги има, застигат само ниските нива на мрежите. Най-голямата вреда, която нарушителите понасят, е репутационна. Докато институциите продължават да работят "на парче", тези злоупотреби едва ли ще бъдат преустановени.Тези, които откриват имената си в подписки, без да са се подписвали, могат да сезират Комисията за защита на личните данни (КЗЛД). Към четвъртък сутринта в нея са постъпили около 40 жалби според данни, съобщени от нейния председател Венцислав Караджов.Какво се случва след това? Комисията образува производство, в което ще влязат и всички жалби от граждани, които са открили името си в подписката на съответната партия/коалиция/инициативен комитет. Гражданите трябва да дадат сравнителен материал от подписа си, след което КЗЛД възлага почеркова експертиза на Националния институт по криминалистика и криминология към МВР. Разходите за това изследване се плащат от държавния бюджет.След като експертизата докаже, че подписът не е на човека, чието име седи в списъка, комисията приема, че е налице нарушение, и налага санкция. Според законовия текст тя варира от 500 до 5000 лева.По данни на Венцислав Караджов през 2014 г., когато имаше избори за Европейски парламент, КЗЛД е получила близо 1500 жалби. В ефира на националната телевизия Караджов заяви, че институцията е наложила общо 57 глоби, чиято обща стойност е 80 хил. лв. Сред глобените са ГЕРБ, ДПС, "Синьо Единство", НФСБ, БАСТА (на бившите кадри на ГЕРБ Мирослав Найденов и Емил Димитров) и т.н.Този процес - от жалбата до влизането на санкцията в сила, отнема време - около година и половина. После още толкова, докато мине обжалването на две съдебни инстанции. Когато решенията влязат в сила, изборите отдавна са забравени. Няма как установяването на фалшифицирани подписки да им повлияят."Нарушението на личните данни е посегателство върху личното пространство и неприкосновеност на гражданите. Разбираемо е, че всеки е настоятелен именно неговата жалба да бъде разгледана приоритетно. Ресурсът ни е ограничен", коментира Венцислав Караджов, като отбеляза, че за следващите избори ще поиска допълнителни средства.Но му е направило впечатление, че големите партии явно се дисциплинират и на тези избори оплакванията са срещу "еднодневки": "Над 50% от жалбите са за подписката на партията, издигнала Митьо Пищова и Радо Шишарката."Конституционният съдия Кети Маркова, която е открила името си в такава подписка, съобщи, че е сезирала прокуратурата. Като дългогодишен наказателен съдия тя добре знае, че използването на подписка с невярно съдържание е документно престъпление.Защото, ако КЗЛД има ограничени правомощия, то разследващите органи и прокуратурата имат задължение да осветят цялата схема на злоупотребата - от кражбата на личните данни през продажбата им до неправомерното им използване от кандидатите.От Софийската районна прокуратура, която би трябвало да се занимава с тези разследвания, не отговориха на запитването на "Капитал" колко такива образувани дела има и как те са приключили.По информация на магистрат, който е работил по такъв казус, разследващите се въртят в една и съща спирала. Първо, от партията заявяват, че няма как да знаят кое е лицето, което е положило подписа, защото нямат възможност да проверяват самоличността му. Други пък давали обяснение, че подписите се събирали от доброволци и не могат да си спомнят точно кой от тях е събрал въпросната подписка. С последните промени в изборното законодателство беше въведено задължението подписите да се събират само от членове на инициативните комитети, като на всяка страница от подписката задължително стоят имената и ЕГН на човека, който я събира.Източникът ни, занимавал се с подобно разследване, разказа, че трябва да се събират косвени доказателства - когато в една подписка данните са въведени с еднакъв почерк, а всичките са фалшиви, това трудно може да бъде обяснено с "провокация", каквото също било едно от обясненията по такива дела. Не е невъзможно да се установи откъде са взети данните, защото между всички, които са в списъка, има нещо общо, за да попаднат в една база данни - oсигуряват се здравно в един и същ фонд, гражданската отговорност им е в една компания, имат бързи кредити към една фирма и т.н. По този път може да се стигне до хора, които не подозират, че данните са им използвани, защото не са правили проверка в сайта на ЦИК.Бившият член на КЗЛД Красимир Димитров разказа, че по преписка, по която са работили във връзка с оплакване за използвани лични данни от фирма за директен маркетинг, гражданинът сам ги е насочил откъде идват данните. "Мисля, че ставаше дума за "Топлофикация", защото в сметките, които получавал, само те допускали винаги една и съща буквена грешка при изписването на името му", коментира Димитров. Той уточни, че търговия с такива данни има от години.Венцислав Караджов разказа, че на предходните избори са открили откъде са били събрани данните, на хора, които твърдели, че не са се подписвали, и обяснението било прозаично: "Всичките бяха колеги юристи и участници в конкурс за назначаване. Списъкът с кандидатите и личните им данни е бил достъпен за около месец в интернет."И ако има път за разкриването на тези злоупотреби без отговор остава въпросът защо няма присъди по тях. В повечето случаи те попадат в кошницата "неизвестен извършител" до изтичането на давността, която е сравнително къса за документните престъпления.Именно там е и разследването, което държавното обвинение образува през 2014 г. във връзка с изнесените в медиите данни, че в списъка с дарители нa "България без цензура" на Бареков са включени хора, които дори не подозират за това. Две години и половина по-късно разследването все още е висящо и срещу "неизвестен извършител".И ако в случая с подписките за инициативните комитети може да е налице документно престъпление, за което наказанията са ниски, то случаят с финансирането на партията на Бареков прилича на пране пари - тъй като очевидно личните данни на хората са използвани, за да се легализират пари, чийто произход няма как да бъде доказан.Отказът на държавата да преследва престъпленията и нарушенията, които съпровождат изборния процес, има за резултат, че в политическия живот влизат... престъпници в буквалния смисъл на думата.


description: Подкрепа на валутата даде новината, че британският премиер Тереза Мей се е съгласила парламентът да разгледа подробно и да гласува плана й за...

title: Паундът върна част от загубите, но остава под натиск

maintext: Подкрепа на валутата даде новината, че британският премиер Тереза Мей се е съгласила парламентът да разгледа подробно и да гласува плана й за излизане от Европейския съюз, посочва Reuters. Така британската лира напредва леко в сутришната европейска сесия с 0.34% до 1.2267 долара. При останалите валути доларът спечели спрямо еврото в късната американска сесия, след като се повишиха надеждите, че Хилъри Клинтън ще спечели президентските избори. В ранната европейска сесия еврото се търгува за 1.1048 спрямо доларът.Информацията е актуална към 9.45 часа


description: На едва 40 години Анна Димитрова е един от топ мениджърите на телеком групата в страната

title: Българският лидер на дигитализацията на Vodafone в Германия

maintext:
[Vodafone]
Като мениджър в Германия Анна Димитрова се вписва във всички показатели за многообразие на работното място – тя е жена, с български произход и майка на шестгодишно дете. Освен това е и член на изпълнителния съвет на местния телеком гигант Vodafone. На едва 40-годишна възраст е постигнала повече, отколкото мнозина успяват за цялата си професионална кариера. И макар и полът й никога да не е бил пречка, българските й корени понякога са се оказвали проблем, разказва в публикуван през миналата седмица неин портрет германският вестник Handelsblatt.Това обаче не я спира да осъществи успешното преструктуриране на чешкия бизнес на Vodafone, а през април да оглави новосъздадения отдел "Стратегия и дигитализация" в телеком групата. Твърди, че никога не е срещала явни предразсъдъци по отношение на това, че е жена в телеком сектора, или на това, че е дама на лидерска позиция. Споделя обаче, че понякога аудиторията й я подценява – вероятно заради не особено високия й ръст. "Но това може да е хубаво. Когато изложа аргументите си, някои хора преживяват истински "аха!" момент", посочва Димитрова пред Handelsblatt.Като тийнейджър българката става свидетел на колапса на социализма, а от баща си, който в онези години се оказва безработен и започва търговия с вино, се научава да бъде отворена за нови възможности. След като завършва бизнес администрация в УНСС, заминава да учи в Германия, където придобива MBA степен с фокус върху маркетинг, финансов контрол и бизнес информационни системи в университета "Фридрих-Александер" в Ерланген-Нюрнберг. От 2001 г. е част от екипа на Vodafone, като с годините преминава през най-различни позиции в структурата на телекома.Всъщност първоначалната й идея е да работи в модния сектор. Вдъхновението за това идва, след като в Австрия вижда колко цветни могат да бъдат дрехите – в контраст с доминиращите по онова време облеклото в България сиви, кафяви и черни тонове. В курса по маркетинг в Нюрнберг обаче студентите трябва да изберат сектор, в който след това да получат конкретни задания от преподавателя си. Точно тогава, през 1996 г., либерализацията на мобилната телефония е гореща тема в германската преса, водещият местен оператор – Mannesmann D2 (по-късно придобит от Vodafone), запленява Димитрова, която дори купува акции от дружеството. А впоследствие кандидатства и за работа в нея.Произходът й се оказва проблем по-късно, при входните изпити за глобалната стажантска програма за мениджъри на Vodafone, за която са предвидени места за общо 15 души, от които само двама се избират от Германия. При първоначалната селекция българката отпада заради слабите си познания по английски – в училище тя е изучавала руски. За нея обаче се застъпва тогавашният й шеф.През 2012 г. Димитрова става главен финансов директор на дъщерната компания на Vodafone в Чехия, където отговаря за преструктурирането на местния бизнес. След това организира и интеграцията на придобития от телеком групата през 2013 г. кабелен оператор Kabel Deutschland, който има 3500 служители.На най-новата си позиция българският мениджър има за задача да ръководи навлизането на Vodafone Германия в дигиталния свят и да убеди всички 14 хиляди служители на телекома, че дигиталната трансформация трябва да стане част от ДНК-то на компанията. За тази цел тя и екипът й предвиждат задълбочаване на дигитализацията в областта на продажбите и услугите, навлизане на нови пазари като предлагане на решения за т.нар. Индустрия 4.0 (високи технологии) или свързването в "Интернет на нещата", както и изцяло нови бизнес модели, базирани на бъдещата свръхбърза 5G мрежа.


description: Диктуването на ниски цени от Ryanair предвещава проблеми за всички авиокомпании

title: Не се вижда краят на ценовата война в авиосектора в Европа

maintext:
Каролин МакКол от easyJet може да срещне несъгласието на акционерите си заради ниските приходи на компанията и сделката за самолети, подписана още през 2013 г.
© Ciro De Luca
В началото на седмицата Ryanair стана поредната компания,
която предупреди акционерите си, че очаква по-ниски печалби от предвиденото в началото на годината, а предвид стратегията на О'Лиъри за продължаващо понижение на цените на билетите най-вероятно печалбата ще продължи да пада и през следващата година. Другите авиокомпании нямат друг избор, освен да следват примера му и да държат цените си възможно най-ниски. Нискобюджетната Ryanair е най-големия превозвач в Европа по брой пътници, като цялата идеология на компанията е в това да достига до възможно най-много хора.
Когато изпълнителният директор на Ryanair Майкъл О'Лиъри обеща в началото на седмицата да напълни милиони места по време на слабия зимен сезон, като компанията намали цените на билетите с 15%, той вдигна още повече напрежението върху своите конкуренти. В същото време инвеститорите продължават да не виждат края на ценовата война в авиосектора на Европа, пише Reuters. Още от юни насам, когато Великобритания гласува на референдум излизането си от Европейския съюз, бизнес климатът на континента се променя с висока скорост. Досега една четвърт от пазарната капитализация на сектора беше изтрита, а почти всички големи авиокомпании предупреждават за намаление на печалбите. Въпреки това мениджърите продължават да свалят цените на самолетните билети. Цената от загубените печалби би си струвала, ако пазарният дял на компаниите се запази. Или поне това твърдят директорите на инвеститорите."Търсенето се увеличава постоянно както през тази зима, така и за следващото лято. Затова секторът е притеснен", коментира анонимен акционер в easyJet. "Това няма да се промени в скоро време. Тежка година е и просто трябва да изчакаме да приключи", казва още той. Дори годината да свърши, политиката на големите превозвачи в Европа, изглежда, няма да претърпи промени.Целта на Ryanair е да достигне до 20% пазарен дял през 2024 г., докато в момента ирландската компания държи 14% от пазара. В такъв смисъл О'Лиъри изглежда готов на всичко, за да изпълни целта си. "Никога не е имало по-лошо време да си конкуренция на Ryanair", коментира още той.Приходите на easyJet, един от основните конкуренти на Ryanair, вече претърпяха спад от 20%. Основателят на компанията Стелиос Хаджийоану, който продължава да бъде най-големият акционер с 34%, смята, че easyJet трябва да започне да търси намаляване на разходите при първа възможност. Не такова обаче изглежда намерението на главния изпълнителен директор Каролин Макол, която още през 2013 г. обяви намеренията на компанията да купи 135 нови самолета Airbus. Предвид новите реалности е напълно възможно броят им да бъде намален.В условията на голяма конкуренция германската Lufthansa се опитва да подобри представянето си. В сряда акциите на авиокомпанията направиха най-големия си скок от 2008 г., като цената им се повиши с близо 10% в началото на търговията, след като ръководството неочаквано повиши прогнозите си за печалбата. Мениджмънтът очаква коригираната печалба преди лихвите и данъците тази година да бъде колкото миналогодишната - около 1.8 млрд. евро, съобщи Wall Street Journal. Корекцията се дължи на по-добрите от очакванията резервации за кратки бизнес пътувания през септември. Приходите обаче ще бъдат с 8% по-малко от миналата година, въпреки че авиfкомпанията се очаква да спести 140 млн. долара от по-ниските цени на горивото. От германския превозва предупредиха, че в дългосрочен план има известна несигурност, породена от политическата и икономическата ситуация в света.


description: Държавата е на път да наложи нова регулация на пазара на горива. Опасността е от него да бъдат изтикани малките играчи

title: Нова година - нов лиценз

maintext:
Случайно или не, многобройните регулации в сектора влияят на конкуренцията в полза на големите играчи
© Надежда Чипева
Темата накратко:
- Повече от година междуведомствена работна група търси начини за борба със сивия сектор при горивата.
- Поводът са доклади на Държавния резерв, от които става ясно, че военновременните запаси от горива на страната не са съвсем пълни.
- Една от идеите е търговците на нефт и нефтени продукти да минат на регистрационен или лицензионен режим.
- Опасността е администрацията да залитне в посока налагане на ненужни нови или пък да ги направи непосилни за малките търговци и така да свие конкуренцията на пазара.
- Окончателното решение ще се вземе от министрите на енергетиката, икономиката и финансите.
Участниците на пазара
Според регистрите на Държавна агенция "Държавен резерв и военновременни запаси" задължените по Закона за запасите от нефт и нефтопродукти са 64 компании. Броят на фирмите, платили банкови гаранции за целите на НАП, са 331, като акцизните складове за горива са около 40. По данни на Българската петролна и газова асоциация нормалните стационарни бензиностанции по пътищата са около 2500. Ведомствените бензиностанции, които се регистрираха като такива според изискванията на Министерството на финансите, са към 6500, но според асоциацията са били поне 15 хил., тъй като повечето от тях не се регистрирали. Около 35-40% пък от горивата са внос. Годишно потреблението само на течни горива в страната е около 3.5 млрд. литра, което по груби изчисления е 7 млрд. лв.
В бизнеса с горива се влиза трудно - нужни са не само познания за сектора, но и значителен начален капитал, както и солидна юридическа подготовка. Поне ако се съди по броя на законите, които регулират търговията с нефтени продукти. В момента секторът се отчита ежегодно пред НАП и митниците, ежемесечно пред Държавна агенция "Държавен резерв и военновременни запаси". Фирмите подлежат на контрол по Закона за чистотата на атмосферния въздух, от Държавна агенция за метрологичен и технически надзор, трябва да изпълняват задълженията при превозите на опасни товари, да разполагат с големи банкови гаранции и т.н, и т.н...Към всички тези регулации скоро може да бъде добавена и още една – търговците на нефт и нефтени продукти да минат на регистрационен или лицензионен режим. Идеята е поне на десет години и досега здравият разум е успявал да победи. От есента на 2015 г. обаче отново е на дневен ред - "Капитал" видя два варианта на законопроект. Конкретният повод – доклади на държавния резерв, от които става ясно, че военновременните запаси от горива на страната май не са съвсем пълни. Мерките са на етап междуведомствено обсъждане и все още няма окончателно решение дали и под каква форма да бъдат официализирани. В желанието си да премахне конкретен проблем обаче администрацията може да направи поне две грешки – да залитне в посока налагане на ненужни нови регулации или пък да ги направи непосилни за малките търговци и така да свие конкуренцията на пазара. И в двата случая губещ ще е крайният клиент – всичко това се отразява на цената на горивата.Добрата новина е, че няма окончателно решение. То трябва да е ясно до 25 ноември, а последна дума ще имат министрите на енергетиката, икономиката и финансите, както и председателят на Държавния резерв, които ще трябва да докладват решението си на вицепремиера Томислав Дончев.Идеята за нова регулация тръгва от Държавния резерв. По закон агенцията следи и контролира дали търговците и производителите на горива спазват задължението да поддържат определени количества като резерв за извънредни ситуации. Изискването е на Брюксел и България е задължена да се отчита регулярно дали то е спазено. Източници на "Капитал" от администрацията разказват, че последните доклади на Държавния резерв показват отчайваща картина – от 69 компании, задължени да пазят резерви през 2013 г., 28 не са изпълнили това задължение (или 40% от всички). Година по-късно бройката на недобросъвестните нараства на 38, а през 2015 г. - само 21 са пазили определените за тях количества. При опит за проверка от агенцията установяват, че част от фирмите са "еднодневки", а административните дела за налагане на съответните глоби се проточват безкрайно.Така в края на 2015 г. се сформира междуведомствена работна група, в която участват представители на десет институции. След девет заседания и година по-късно идеята да се реши проблемът на резерва се изражда до предложение за създаването на нов закон, който да регулира сектора и в който да се ангажира още администрация."Капитал" разполага с няколко работни варианта на проектозакон, в които се предлагат различни вариации за контрол на сектора. В тях прозират и лобитата на определени институции и групи компании. Посоката на мислене обаче е сходна – търговците на горива да минат на някакъв вид регистрационен или лицензионен режим, да са задължени да предоставят на държавата банкова гаранция в определен размер и освен това лицето, което ги представлява, трябва да има поне диплома за бакалавър. Контролът ще се осъществява от междуведомствен съвет, в който влизат представители на, забележете.... десет държавни институции. Тук е и първият проблем – ако идеята е държавата да се пребори със сивия сектор, едва ли най-подходящият начин да се случи това е чрез създаването на поредното тромаво административно звено.Другият е свързан с формата на контрол – лицензионен режим ще натовари бизнеса с нови такси и ще редуцира пазарните участници само до по-големите. А и по информация на "Капитал" много от включените в работната група са били против. Така се появява и идея за регистрационен режим.В един от вариантите се предлага да се контролират само търговците на едро, в друг се предлага в обхвата на закона да влезе и пазарът на дребно. Изискванията към търговците с горива също са спорни. Основното е те да предоставят банкова гаранция в размер на 500 хил. лв. за търговски дружества и 100 хил. лв. за еднолични търговци. Опасението на малките търговци обаче е, че трудно биха могли да получат подобна гаранция за дълъг период от време. Междувременно държавата избърза и приложи тази мярка на практика, за да си гарантира постъпленията от ДДС. От лятото търговците на горива вече дължат обезпечения в полза на НАП, ако направените от тях продажби надхвърлят 25 хил. лв. за месец. Те могат да са под формата на банкова гаранция, пари по сметка или държавни ценни книжа и са в размер на 20% от сделките, но не по-малко от 50 хил. лв. Според хора от сектора по този начин се е решил проблемът с фирмите "еднодневки". Сега държавата или трябва да приеме, че изискваните по Закона за ДДС обезпечения ще могат да се активират и от Държавния резерв, или да измисли друг начин за служебен обмен на данни между администрацията така, че да не налага нова тежест на бизнеса.В един от проектозаконите се предлага и още едно ограничение - изискване за уставен капитал. Според вида дейност и юридическа форма на търговеца размерът му варира от 100 хил. лв. до 5 млн. лв. Ако се приеме, това ще е още една бариера за малките на пазара.В работата по закона се е включила и Българската петролна и газова асоциация (БПГА). Официалното й становище е, че се подкрепя идеята да има отделен и нов закон за регулиране на търговията с горива, за да се ограничи сивият сектор. По думите на нейния изпълнителен директор Андрей Делчев асоциацията е претърпяла еволюция в схващането си какъв да е режимът за търговците на горива. Ако преди схващането е било, че той трябва да е лиензионен, т.е. дадена фирма да отговаря на редица условия, за да играе на даден пазар, сега асоциацията е на мнение, че лицензирането вече не е най-добрият вариант. Причината е, че то увеличава риска от административен произвол и корупция. Затова и предложението на БПГА е да се избере уведомителният или регистрационният режим. "Нямаме идея да ограничаваме бизнеса. Ще е достъпно за всеки, включително за едноличните търговци", твърди Делчев. Въпреки това опасенията на малките на пазара са, че ако част от текстовете, по които се мисли сега, бъдат приети, вносителите и търговците на едро ще се свият значително. Ако в момента са около 330 фирми, след промените ще останат около 30.От протокол на работната група от септември тази година се вижда, че представителят на БПГА предлага въвеждането на регистрационен режим с финансова гаранция от 500 хил. лв., като според тях по този начин ще могат да се отстраняват нарушенията, без да се налага спиране на дейността на дружествата.В същия протокол на работната група Красимир Кръстанов, зам.-председател на Държавна агенция "Държавен резерв и военновременни запаси", коментира, че участниците на пазара с горива трябва да бъдат известни, преди да започнат да осъществяват дейност. "Агенцията по вписванията няма задължение и правомощия по закон да извършва проверки за достоверността на данните при вписване на обстоятелствата в Търговския регистър и това води до регистрация на голям брой фирми на фиктивни адреси и с фиктивни управители", казва той по време на обсъжданията на работната група. Част от мненията в нея се обединяват около тезата, че е недопустимо "да се регистрират фирми в стратегически сектор като този с дялов капитал от 2 лева, които извършват икономически дейности с горива и след това да не могат да бъдат открити дори и със съдействие от органите на МВР".От бранша обясняват, че този тип ограничения пред участниците на пазара са характерни повече за южните държави, като в северната част на ЕС няма специален закон. В някои страни например не съществува изискване запасите от горива да се съхраняват физически от фирмите, а те плашат за това на Държавния резерв. Друг е въпросът доколко този модел е проложим в България предвид горчивия опит с управлението на резерва от миналото.Регистрационен режим в момента обаче има само в Гърция, Полша и Румъния. В по-голяма част от държавите - членки на ЕС, липсва подобна регулация. В Румъния например този режим се администрира от митниците и според представители на сектора е преминал почти в регистрационна форма, като за получаването на лиценз е нужно чисто минало на фирмата, представяне на нужните документи и плащане на такса около 200-300 лв. Останалите задължения на лицензополучателите са обект на контрол от страна на други институции. В Полша се плащат около 1000 лв. на централната структура за управление на запасите и няма утежнение за работата на фирмите.По информация на "Капитал" няколко от ведомствата в работната група са против налагането на нови лицензионни режими. Не е ясно и кой ще контролира въпросния междуведомствен съвет. В проектите се предлага това да е министърът на икономиката или този на енергетиката, но според източници на вестника на този етап нито един от двамата не е бил особено благосклонно настроен към идеята. Министърът на финансите пък наскоро предложи, а парламентът прие решение на проблема с ДДС измамите. Така очевидно топката остава в полето на Държавния резерв и на бизнеса.По темата работиха Калина Горанова, Велина Господинова и Вера Денизова


description: Петър Диков кандидатства в търг на Столична община няколко месеца след като напусна поста главен архитект

title: Строител на капитализма: Петър Диков

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 42 // 22.10.2016 Прочетете Капитал Daily Брой 199 // 21.10.2016 Прочетете Капитал Light Брой 42 // 22.10.2016 Прочетете


description: Инфлацията достига рекордно ниво от 28 месеца насам

title: Икономиката на еврозоната расте, но слабо през третото тримесечие

maintext:
Председателят на ЕЦБ Марио Драги обяви по-рано през октомври, че програмата за изкупуване на облигации може да продължи и след март 2017 г.
© Francois Lenoir
Растежът на БВП в еврозоната е почти два пъти по-нисък от този в САЩ през третото тримесечие.
Въпреки притесненията след референдума на Великобритания за излизане от ЕС през юни и бурните спорове за търговски споразумения европейските икономики все пак отбелязват растеж (макар и анемичен) през третото тримесечие. Икономиката на страните от еврозоната отбелязва ръст от 1.6% на годишна база и 0.3% на месечна база през третото тримесечие на 2016 г., показват предварителните данни на Евростат. Това е доста по-ниско от годишния ръст за тримесечието на САЩ – 2.9%, и от този на Великобритания – 2%. В същото време потребителската инфлация в еврозоната достигна 0.5% през октомври, което е най-високото ѝ ниво от 28 месеца насам. Въпреки това тя остава доста под целта от 2% на Европейската централна банка (ЕЦБ). След публикуването на данните курсът на еврото спадна с 0.1% спрямо паунда – до 0.89943 за паунд.В целия ЕС икономиката е пораснала малко повече отколкото в еврозоната – с 1.8% на годишна база и 0.4% на месечна. Темповете на растеж като цяло обаче се определят като слаби, а възстановяването е бавно. От друга страна, данните не са толкова лоши на фона на драмата около вота на британците за Brexit и резкия спад на паунда, който се очакваше да удари износа на еврозоната към Великобритания. Някои от страните в еврозоната, които имаха сериозни проблеми в последните години, се справят доста добре – Испания отбелязва 0.7% ръст през третото тримесечие. Втората най-голяма икономика в еврозоната обаче – Франция, напредва с едва 0.2%, след като се сви през второто тримесечие.Добрата новина за ЕЦБ е покачването на инфлацията – потребителските цени се повишиха с 0.5% през октомври спрямо октомври 2015 г., но тя все още става далеч под поставената цел от 2%. Освен това "основната" инфлация (в която не се изчисляват енергийните и хранителните цени, както и тези на алкохола и тютюневите изделия) остава за трети пореден месец 0.8%, което е сигнал, че икономическият ръст е твърде слаб, за да увеличи вътрешния инфлационен натиск.Комбинацията от слаб икономически растеж и нисък инфлационен натиск вероятно ще затвърди очакванията, че ЕЦБ ще продължи програмата си за изкупуване на облигации и след март 2017 г."Икономическият растеж е солиден... но все още недостатъчен, за да породи значителен инфлационен натиск", коментира Катал Кенеди, икономист от RBC Capital Markets, пред Wall Street Journal. "Като резултат оставаме на мнението, че ЕЦБ ще продължи програмата си за количествено облекчение след март 2017 г." На 20 октомври Марио Драги, председател на ЕЦБ, вече предупреди, че програмата за изкупуване на държавни облигации, корпоративен дълг и други активи (като начин за наливане на пари в икономиката) ще продължи поне до март и дори и след това, ако е необходимо да вдигне още инфлацията.Най-големият риск в краткосрочен план пред европейската икономика са преговорите за Brexit. "Преходът към фазата на активни преговори между Великобритания и ЕС, които ще започнат през пролетта на 2017 г., може да доведе до по-съществени преоценки на икономическите перспективи след Brexit", заяви Филип Лейн, член от управляващия съвет на ЕЦБ, в реч в петък. Ако преговорите поемат в посока на по-сериозна форма на Brexit, това може да навреди на доверието на потребители и инвеститори, добави той.Освен притесненията за това как да се повиши инфлацията, политиците и централните банки се опасяват, че дългият период на слаб растеж ще има неблагоприятни последици върху дългосрочните ефекти върху потенциалния растеж на икономиката, т.е. колко бързо може да расте, без да прегрява, пише Wall Street Journal. Оценките на Европейската комисия са, че потенциалният темп на растеж на еврозоната е само 1% заради висока безработица и слаби бизнес инвестиции.Еврозоната навлиза и в период на важни политически решения. През 2017 г. предстоят важни избори във Франция и Германия, а през декември 2016 г. – референдум в Италия за важни конституционни промени, които при отхвърляне може да доведат до оставка на правителството.


description: Инвеститорите очакват завръщане на инфлацията

title: Доходността на водещите европейски и американски ДЦК рязко скочи

maintext:
260%
ръст на доходността отчетоха германските 10-годишни ДЦК за два дни
Доходността на държавните ценни книжа (ДЦК) на развитите западни икономики се покачи, след като се стигна до масовото им разпродаване. Инвеститорите предпочетоха да се разделят с ценните книжа заради нарастващата вероятност за инфлация в САЩ, която може да се прехвърли в Европа. Разпродажбите понижиха цените на инструментите, което пък прати доходността по тях на нивата от вота за Brexit през юни.
Опасенията на инвеститорите
Първи крак повлякоха американските 10-годишни ДЦК. Книжата покачиха доходността си с над 4% до 1.863%. Според анализатори това е знак, че инвеститорите се подготвят да променят позициите си на пазара, пише Wall Street Journal. Германските 10-годишни облигации дори изплуваха над нулевата доходност, като за две сесии покачиха доходността си с около 260% до около 0.18%, а сходно беше движението при френските и британските еквиваленти.
В последните години забавеният икономически растеж и сривът при суровините поддържаха цените ниски. Това стимулира инвестициите в дългосрочни ценни книжа, които най-често не се индексират за инфлация, нито пък предлагат защитa срещу ръста на цените, като златото или акциите например.
Макар и индексите на потребителските цени да остават под желаните от централните банки на САЩ и еврозоната около 2% на година, покачване в действителност се наблюдава. ЕЦБ отчете 0.4% годишна инфлация през септември, а тази в САЩ достигна 1.5% за същия период. Цените на производител в Китай пък се повишиха за пръв път в последните близо 5 години.
"Виждаме все повече и повече знаци за покачване на инфлацията. Това е един от рисковете, който все още не виждам да рефлектира върху цената на активите", коментира Франк Диксимер от Allianz Global Investors. Ръст в равнището на цените трябва да се отрази благоприятно на акциите и златото. Вероятна причина това да не се случва на капиталовия пазар е вече високото им равнище. Континенталните индекси няколко пъти подобриха най-високото си равнище за годината в средата на октомври, седмица преди това основният борсов индекс във Великобритания FTSE 100 достигна връх, а американските еквиваленти Dow Jones, S&P 500 и NASDAQ Composite остават на високо равнище.
Инвеститорите се позиционират
Инфлацията, която прогнозират анализаторите, не се очаква да е по-висока от заложената от централните банки норма от 2% на година. Въпреки това малък процент може да има висок ефект върху фундаментите на пазара, които са базирани предимно на дефлационни настроения. Ръстът на цените, който започва в САЩ, може да се пренесе в ЕС и Китай, двата най-големи търговски партньора на страната, чрез повишаване на експортните и импортните цени за участниците в търговията. Натиск към покачване на инфлацията може да дойде и от цените на суровините, които също се възстановяват, най-вече горивата и алуминият.
Към края на седмицата фондовете за защитени от инфлация облигации отчетоха втория си най-голям наплив на инвестиции, пише Financial Times. Инвестиционните схеми в САЩ са привлекли 1.1 млрд. долара за седмица, второто най-голямо изменение от 2007 г. насам.
И докато в Америка инвеститорите се отдръпват от пазара на облигации, основен фактор на него в Европа остава ЕЦБ. Месечно банката изкупува 80 млрд. евро корпоративен и държавен дълг, част от програмата за количествени улеснения, която продължава до март 2017 г. Президентът на ЕЦБ Марио Драги даде да се разбере, че институцията е готова да започне нова програма, ако инфлацията се задържи ниска, което ще задържи цената на инструментите непазарно висока, а доходността - минимална или отрицателна.


description: Три погледа към случващото се по света

title: След утрешния ден

maintext: Петя Кокудева*През последните пет месеца живея никъде и навсякъде. Събуждала съм се сред снега на норвежки фиорд; в петербургско мазе, превърнато в стая; в плодната градина на литовци; на пода в японска къща на село; на сцената в естонски къмпинг (поляната бе твърде наводнена и уредникът ни настани с палатката на дървената музикална сцена).По пътя си срещнах много хора, които се опитвах да преценявам и дефинирам. Не ми се удаде. С 10-килограмова раница на гърба човек бързо разбира, че на път философските теории ти дават отскока на стар тостер, предварителните представи са като да ядеш таратор с вилица, а опитите да положиш действителността в рамка успяват колкото рисунка на тригодишно върху стената. Посред лутанията и срещите с непонятното чуждо обаче за едно нямам съмнения: съпричастието и човещината си имат имена - малки имена, не големи. Ето няколко:, на 70, от Хирошима е оцелял след ядрената атака през 1945 г., а днес прекарва дните си пред руините в центъра на града, разказвайки на хората какво точно се е случило Онзи ден. Помага му една дебела розова папка с надпис That Day;от Норвегия са хипари, срещнали се чрез обява във вестник. Сега живеят щастливо, приютявайки стари, болни котки и кучета, на които скоро им предстои финална инжекция. Eй така, за да ги поглезят преди края;от Швеция живее на палатка, докато строи екоселище според принципите на пермакултурата – използва изцяло природосъобразни методи, като например "зурлеста оран" (вместо с трактор прекопава земята с хайдушка чета прасенца, които си умират да ровят);от Италия понякога кара с изтекла шофьорска книжка, от преумора, но е най-педантичната сестра в болницата във Флоренция и си взима отпуск, за да доброволства далеч от дома след тежки земетресения;от Вилнюс е един от защитниците на Ужупис – независима хумористична република в рамките на града, с армия от 12 мъже и конституция, според която: "Всеки има право да си присвоява вечността" и "Хората имат право да живеят край река Vilnele, a река Vilnele има право да тече край хората". Републиката има за цел да накара литовците да мислят независимо и да се отърсят от десетилетията под руския чехъл;от Осло живее в малък шведски град, точно срещу старото училище, което сега е дом на сирийци. За да не плаче всеки път когато идват нови автобуси с бежанци, тя си пъхва в обувката малко камъче и натиска – болката от него я сепва, за да не се разреве. Измислила е свой начин да помага на тези хора – ако някой от бежанците е фермер например, тя го свързва със свой съгражданин швед, който също е фермер и ще могат да са си полезни. Хелене е нещо като намирач на общо между непознати.е японски преподавател по инженерни науки, който всеки ден храни свободните петли в парка в Нагоя - те дават важни сигнали на гражданите за евентуални опасности като тайфун или земетресение...Списъкът с малки имена, които упорито вършат подвизи, е дълъг. С всички тези хора имах честта да поговоря. Нито един от тях не ми разви "своята философия за живота", не ми каза какво е важно или как да оправим света. Показаха ми на дела онова, в което вярват, даже без да целят да ми го покажат. Азбуката на конкретното и малкото обясняваше абстрактното и голямото.Като тегля чертата, какво излиза? Едно прасенце може да е трактор. Една розова папка с надпис That Day е повече от всички филми за Хирошима. Един петел може да е непробиваема система за защита. Едно камъче в обувката ни е достатъчно, за да местим канари.Петя Кокудева (1982) е пътешественик и автор на три детски книги. Има седем диоптъра, неутолимо любопитство и три чувала с колебания. В момента е в Япония.Анна Цветкова*Дъщеря ми се роди в годината, в която крайнодясната партия на шведските демократи стана третата по големина партия в страната след нечуван успех на парламентарните избори.След години наред като символ на щедрост, емпатия и защита на човешките права Швеция постепенно се превръща в поредната непристъпна крепост със затегнати закони, регулиращи миграцията. Шведите все още са учтивите, усмихнати и на вид гостоприемни хора, които познавах и преди. Но зад политическата им коректност се крие умора и безсилие. Дори противниците на настъпилите промени вече нямат сили да се противопоставят на случващото се.Нашето семейство е едно от многото, създадени благодарение на свиването на света, на премахването на ограниченията за пътуване и заселване в чужда страна. Когато преди десет години се запознах със съпруга ми, България тъкмо беше влязла в Европейския съюз. Шегувахме се, че ако се бяхме запознали година или две по-рано, щеше да ни е много по-трудно да останем заедно. Светът, в който живеем сега, сякаш не е същият. Пътуването за нас тримата все още е на пръв поглед свободно и без ограничения. Въпреки това не бих купила билет за Париж или Истанбул със същата лекота, с която го правех само преди няколко години. Усещането за свобода и за това, че целият свят е мой, с което живеех години наред, го няма. Дали е заради това, че вече нося отговорност за дете, а не само за себе си? Може би. Но си мисля, че затварянето в моя собствен малък свят е начин да се справя с нарастващото безпокойство и тревога. Да забравя за момент, че светът гори, че хиляди деца загиват всеки ден, че Швеция е изправена пред огромното предизвикателство да осигури закрила и подслон на търсещите спасение семейства. Давам си сметка, че свиването на света бавно, но сигурно ни кара да се свиваме в себе си. Затваряме очи за страданието на другите и без да усетим, се отчуждаваме от нас самите, улисани в забързаното си ежедневие.За мен чувството на безсилие е нещо ново, което ме измъчва и с което се опитвам да се боря. Мъча се да вярвам, че промяната е нещо, което създаваме всеки ден. Събирам излишни топли дрехи от препълнения гардероб и ги нося на просещата млада жена от Румъния. Тя ми разказва, че има малка дъщеря, която много й липсва и заради която е тук. Записвам нас тримата за "семейство-приятел" на чуждестранно семейство, наскоро пристигнало в Швеция. Намирам сайт, чрез който каниш непознато семейство "нови шведи" на вечеря. Уча основни думи и изрази на арабски, за да предразположа поне малко уплашените деца и родителите им, които ежедневно срещам в работата си като психолог.Уча се да живея в нов свят. По-объркан, по-разединен, по-озлобен и по-забързан. И все пак свят, който е също толкова мой, колкото беше преди десет години. Свят, който е дом на дъщеря ми и който днес повече от всякога може да я научи на внимание и толерантност към слабите и различните. Стига да й позволим да усети, че все още има смисъл да те е грижа.Анна Цветкова е на 32 г. Живее в Швеция от седем години заедно със съпруга й и двегодишната им дъщеря. Работи като психолог.Якуб АугщайнСветът се пръска - Ница, Истанбул, Вюрцбург, Мюнхен. Събитията буквално ни заливат и претоварват. Ще трябва да свикнем и да се нагодим. Ако трябва да опишем настоящето с една дума – тя ще е претоварване. Много ни идва. Прекалено много информация наведнъж, прекалено много противоречия и изисквания. Батън Руж, Ница, Истанбул, Вюрцбург, Мюнхен. Всичко се случва наведнъж и изисква да се замислим, изисква състрадание, изисква решителност, изисква внимание. Много е, прекалено много. Но настоящето е безмилостно. Ще трябва да свикнем с това. Точно както хората, които идват от провинцията и трябва да свикнат с шума на големия град. Има обаче една съществена разлика - за нас няма връщане на село.В САЩ полицаи стрелят по чернокожи, а ние говорим за расизъм и полицейско насилие. После чернокожи застрелват полицаи. И каква е нашата реакция? Започваме дискусия за разпадащото се общество. Един човек с камион уби в Ница повече от 80 души. Нашето внимание отново се насочва към Европа и ислямския терор. Във Вюрцбург един 17-годишен бежанец от Афганистан напада пътници във влака и го застрелват, а ние спорим за разликата между терор и насилие, за кризата с бежанците и за един туит на Ренате Кюнаст. Да не забравяме Турция и неуспешния опит за преврат. После ответната реакция – контрапреврат. Сега Мюнхен. А утре? Какъв е изходът? Скоростта на времето доби нови измерения.Първата бърза година ни застигна преди пет лета – през 2011. Помните ли? Оставката на министър Гутенберг, революциите в Либия и Египет, терорът на Брейвик, цунамито в Япония и катастрофата във Фукушима, отказът на Германия от ядрена енергетика. Всички тези събития се случиха в рамките година и бяха пленили вниманието на цялата страна. А днес това ни звучи като някаква лятна програма. Но онова усещане за претоварване не ни напуска. Никой не разполага с такова количество внимание и толкова емпатия, колкото са ни необходими днес. Съчувствието е изчерпаем ресурс. Но после ни трябва време, за да се презаредим. След като изчерпим целия наличен ресурс, остава емоционална умора и безразличие, ужас и може би малко срам - срам от нас самите. Набираме скорост. Подобна констатация, направена толкова време след началото на ерата на забързването, звучи може би безсмислена. Но тя отговаря на истината. Скоростта се увеличава. И се губи контролът.В гръцкияκυβερνητική (kybernetike) в преносен смисъл е "човек на кормилото на властта", този, който се грижи за управлението, този, който държи курса. Кибернетиката е науката за управлението на системите. Настоящето ни представлява кибернетична катастрофа. Ние губим способността си да държим курса с онази скорост, към която ни подтикват. Не че спирачките отказват - те просто липсват. Извънредното положение става нормално положение. Страхът е най-голямата заплаха за цивилизацията, а с ускорението той расте. Не случайно тероризъм и популизъм вървят ръка за ръка. И двата феномена се захранват със страх. Страхът е основната заплаха за цивилизацията. Озаптяването на страха е цивилизационно постижение. Но който се е страхувал, знае, че на думи е лесно.Да си съвременник се оказа предизвикателство. Знаем, че глобализацията и интернет вече са тук и няма връщане назад. Затова се напасваме и се учим. В момента може да се научи много за обществото и за хората. Подозирам, че Хелмут Шмид беше прав, когато през 1997 написа: "Ако не се положи целенасочена грижа за гражданските добродетели, нашето общество ще се изроди в една шайка, разкъсвана от политически препирни и конфликти на интереси." С оглед на разкъсаните западни общества тази формулировка е направо деликатна. Свръзката е крехка. Липсва сплавта, която да споява. Защо така? Може би демокрацията е смъртна и ако не спазва обещанията си, бива заменена. Западът никога не е обещавал равенство. Обеща обаче справедливост. И излъга хората. Във философията това се нарича натуралистична заблуда. Това, че нещо съществува, не означава, че е добро. Има и морална заблуда: обстоятелството, че харесваме дадено свойство, далеч не означава, че то е естествено. Вероятно става дума за морална заблуда, когато смятаме, че всички хора се стремят да бъдат разумни и добри демократи. Може би доста много хора предпочитат да бъдат задници. Навремето философът и главен равин Джонатан Сакс посочи съществената разлика между надежда и оптимизъм. Оптимизмът е вярата, че бъдещето ще е по-добро. Надеждата е вярата, че заедно можем да оправим нещата. Оптимизмът е пасивна добродетел, а надеждата е активна такава. "Не е необходима смелост, за да си оптимист, но ти трябва смелост, за да се надяваш."Якоб Аугщайн е германски журналист. Текстът излезе първоначално на неговата страница във Facebook в края на юли като реакция на терористичния атентат в Ница.


description: Стойността на поръчката е 5 млн. лв. без ДДС

title: Две местни фирми победиха "Щрабаг" в търг за ремонт на Морската градина в Бургас

maintext:
Ремонтът ще обхване южната част на парка - от паметника на Пушкин до хотел "Приморец"
© Мария Съботинова
Какво ще се ремонтира
В рамките на проекта се планират реконструкция на зелените площи и изграждане на поливна система с оползотворяване на дъждовна вода в южната част на Морската градина. Районът обхваща площ от паметника на Пушкин до ул. "6 септември" и хотел "Приморец". Планират се реконструкция и обновяване на съществуващите фонтани, чешмички, подпорни стени, осветление, видеонаблюдение, алейна мрежа, парково обзавеждане, водопровод, битова канализация и дъждовна канализация, два резервоара за дъждовни води с автоматизирана система за поливни нужди и монтиране на две еднокабинкови градски тоалетни.
Консорциум "Холдинг Бургас инфраструктура", в който влизат две бургаски компании, е спечелил поръчка на община Бургас за ремонт на част от Морската градина в града, преборвайки се с конкуренцията на "Щрабаг" и още една строителна фирма. Стойността на проекта е почти 5 млн.лв. без ДДС, като той се финансира по ОП "Региони в Растеж" 2014 - 2020 г. Договорът с "Даскон" и "СМК - Монтажи" вече е подписан, а ремонтът трябва да бъде приключен в срок от 260 дни от момента, в който бъде дадена строителна линия на обекта. Това ще се случи след осигурено финансиране за обекта, пише в договора между общината и консорциума.Въпреки че стойността на проекта е привлекателна - 4.99 млн.лв. без ДДС, участие в търга са взели едва три кандидата. Участниците в консорциума победител са бургаските "Даскон" и "СМК - Монтажи". Другите два кандидата - "Щрабаг" и "Булелектрикс", са участвали самостоятелно.Критериите за оценка на търга са били показателите ‘Техническо предложение" и "Ценово предложение" с равна тежест. Според протоколите на комисията "Холдинг Бургас инфраструктура" е получил общо едва с 0.41 точки повече от втория в класирането - "Щрабаг". Консорциумът има максималния брой точки за техническото си предложение. "Щрабаг" пък предложил най-ниска цена - малко над 4.4 млн. лв. без ДДС, докато офертата на победителите е идентична с прогнозната стойност на поръчката. Крайният резултат е дал минимално предимство на обединението.Според Търговския регистър едноличен собственик на капитала на "Даскон" е австрийската "Бауунтернемунг Ост холлдинг ГмбХ" с представител Стефан Стефанов. "СМК - Монтажи" е акционерно дружество, в чийто съвет на директорите участват Недялко Александров Недялков, Дани Едрев и Борислав Великов.


description: Американската валута поскъпна спрямо японската йена до 104,63, след което върна част от спечеленото. Японската валута спечели от данните за спада на...

title: Очакванията за по-високи лихви в САЩ поддържат стабилен долара

maintext: Американската валута поскъпна спрямо японската йена до 104,63, след което върна част от спечеленото. Японската валута спечели от данните за спада на китайския износ. Като цяло обаче новините на пазарите са в подкрепа на долара - основният фактор остават очакванията за вдигане на лихвите от Фед през декември. Това повиши и доходността на американските облигации, което също подкрепя зелените пари. Паундът поевтиня с 0.2% до 1.2183 долара, а еврото остана стабилно на 1.1024 долара.Информацията е актуална към 9.30 часа


description: Политиците са против това бежанци да заемат свободните работни места

title: Централна Европа е заплашена от недостиг на работещи

maintext:
Премиерът на Полша Беата Шидло обяви, че просемейните политики са приоритет
Полското правителство се опитва да предотврати демографската криза в страната с щедри помощи за семейства с две и повече деца. Икономистите обаче твърдят, че докато подпомагането на раждаемостта по този начин не е гарантирано, то мярката със сигурност ще намали стимулите на хората да работят и ще окаже натиск върху работодателите да вдигнат заплатите, пише Financial Times. Засега правителствата в региона остават враждебни към идеята за наемането на бежанци и имигранти от Близкия изток като работ...


description: И още: Борисов: Откъде-накъде ще ми се вменява вина за провала в ООН; Не обвинявайте демокрацията, нея я няма; Британците ще се справят. За ЕС не е сигурно.

title: Мнения Daily - Какво ни чака до изборите

maintext:
Всички ще плачат заради бедността и липсата на справедливост. Но почти никой няма да споменава истинската причина за тях - вечно буксуващите или липсващи реформи.
© ЮЛИЯ ЛАЗАРОВА
Говоренето ще бъде доминирано от войнствено-окопна патриотична реторика с централен мотив бежанците.
Фотограф: Юлия Лазарова
Фотограф: Георги Кожухаров
Без независими медии и съдебна система това, което ни е сервирано, е диктокрация.
Тереза Мей, министър-председател на Великобритания
Фотограф: Toby Melville
Ако в Брюксел продължават да взимат желаното за реално, да се готвят за катастрофа.
Фотограф: Юлия Лазарова
ПрогнозаОт коментар на Ясен Бояджиев за "Дойче веле"Тъй като тенденциите в предизборното говорене се очертават отдавна, без особен риск за грешка могат да се предвидят двете основни теми или групи от теми в тази предизборна кампания. По едната ще говорят (почти) всички и по много, по-другата - малцина или направо никой. Може да се прогнозира също така победителят от кой основен "лагер" ще е, като разделителната линия не минава по оста ляво-дясно.Първата тема ще е националната сигурност, разбирана единствено като идващи отвън страшни заплахи, които може всеки момент да ни отнесат от географската карта. Любопитен съпътстващ детайл е изобилието от генерали в кандидатпрезидентските двойки. Говоренето пък ще бъде доминирано от войнствено-окопна патриотична реторика от типа на вече прозвучалата забележителна фраза: "Нямаме право да отстъпим, защото зад нас е България!" (в оригинала, както е известно, става дума за Москва).Централен мотив естествено ще бъдат бежанците. При това далеч не само за националистите, предупреждаващи непрекъснато за "нашествието" на "пълчища", които "ще ни превърнат в един голям бежански лагер, в една буферна зона, населена от стотици хиляди имигранти". Сюжетът ще е централен и за повечето от т.нар. основни политически сили. Стремящата се към властта опозиция усилено ще набляга на темата, за да обвинява управляващите, че "залагат етническа промяна" и че са "безсилни да се справят с проблема", което вече ги прави "опасни" за страната. Управляващите пък, обратно, ще апелират за приемственост и стабилност, като усилено ще доказват колко "смутни" са времената и ще предупреждават как може "да се случи нещо ужасно", като например "200-300 хиляди души да дойдат (едновременно) на оградата с Турция".Ще се наслушаме на формулировки за България като "жертва на безотговорната европейска политика", за "провалите" на либералната демокрация и за необходимостта от "балансирана" външна политика (разбирай - по-благосклонна към Русия). Ще има вероятно още мероприятия от типа на "спонтанни" протести пред някой бежански център плюс много шум по добре дошлата за предизборната мобилизация "драма" с Ирина Бокова: "антинационална дипломация", "национален нихилизъм", "национално предателство"...Някой ще каже, че така политиците отговарят на "народните тежнения". В действителност политиците сами създават тези "тежнения" - вероятно с целта страхът от външни заплахи да измести вътрешните проблеми. Заобикалящата ни среда наистина е тревожна. Но катастрофичните прогнози за България, където огромна част от населението е виждало бежанци само по телевизията в сравнение с Италия или Гърция, са силно преувеличени.Във всеки случай националната сигурност далеч не се изчерпва с телени огради, високопроходими машини, полицаи и военни по границата. По тази тема обаче ще говорят само малцина от кандидат-президентите. От повечето няма да чуете нищо за съмнителното върховенство на закона и за провалената и подменена съдебна реформа (за тях думите прокурор и прокуратура са забранени); за системно безнаказаната корупция (малцина ще отворят дума за КТБ и "Белене"); за завладените от частни интереси институции и за това как те могат да бъдат освободени и накарани да работят в интерес на цялото общество.Всички ще плачат заради бедността и липсата на справедливост. Но почти никой няма да споменава истинската причина за тях - вечно буксуващите или липсващи реформи. Например в образованието, което произвежда неграмотност и по този начин ликвидира възможностите на цялото общество за по-бързо стопанско развитие и по-високо благосъстояние.Разбира се, сред кандидатите има и такива, които не се вписват в този контекст. Които оценяват реално външните рискове, но не премълчават вътрешните проблеми. Които не очакват да печелят гласове чрез раздухване на въображаеми страхове. Тези кандидати обаче са незначително малцинство. И победителят в изборите със сигурност няма да е от техния "лагер".Провалът в ООНПремиерът Борисов за издигнатата от неговото правителство кандидатура за генерален секретар на ООН9 януари 2015 г. "На среща с генералния директор на ЮНЕСКО Ирина Бокова, която е на официално посещение в България премиерът Бойко Борисов е посочил, че тя може да разчита на подкрепата на правителството за кандидатурата й за генерален секретар на ООН", съобщи пресслужбата на кабинета.9 февруари 2016 г. Правителството обявява официално номинацията на Ирина Бокова за поста генерален секретар на ООН.30 юли 2016 г. (в писмо до петима премиери с молба за подкрепа на Бокова): "Българският кандидат за поста е една от най-силните кандидатури в системата на ООН. Ирина Бокова ще допринесе за разработването на конкретни действия, насочени към ефективното преодоляване на неотложните предизвикателства и заплахи, както и към насърчаването на мира и сигурността в света."13 септември 2016 г. Ирина Бокова остава единственият кандидат на България за генерален секретар на ООН, други не са обсъждани.15 септември 2016 г. Ако Бокова беше наш кандидат, да съм я отзовал отдавна.3 октомври 2016 г. Откъде-накъде ще ни се вменява, че ние имаме вина за недоброто представяне. Ние предлагахме Бокова, но резултатите са ясни за всички. Тогава част от Европа, казаха да пробваме с другия вариант — Георгиева.6 октомври 2016 г. Оставка трябваше да искаме на Орешарски - за това, че ни я предложи. Още пазя sms-и от Ирина Бокова, с които ми благодари за подкрепата. Знаехме, че г-жа Бокова ще получи червени бюлетини от наши партньори. Съобразявайки се с всичко това, пратихме втора кандидатура, като оттеглихме първата. Само че тя не се оттегли, а остана там. Защото тя на практика отиде да блокира г-жа Георгиева. От какво да се срамувам - че на една комунистическа фамилия не съм осигурил следващите пет години ли? 20 години кой е виждал Бокова в България?Смяната на кандидата не е гаф. Имахме увереността на много държави, че ще подкрепят Кристалина Георгиева. България не е имала двама играчи в надпреварата за ООН, тъй като правителството подкрепяше само Георгиева и за няколко дни тя постигна един значителен резултат без кампания.Bonus Track6 октомври 2016 г. Всички носим вина за провала ни в ООН. Трябва да бъдем разумни.3 октомври 2016 г. Към 1989 г. всички, които които са били на една по-зряла възраст - около 35-40 години, са били членове на БКП. Партията беше държавата.ПозицияОт коментар на Веселина Седларска в "Клуб Z"Откъде знаем, че живеем в демокрация? Ако ни сервират пиле с ориз, а в чинията няма нито пиле, нито ориз, ще сме наясно, че не ядем пиле с ориз. Когато обаче ни сервират думата демокрация, това изглежда толкова самодостатъчно, че не се взираме.Колкото и сложна конструкция да е демокрацията, тя се крепи основно на два видими стълба и най-лесният начин да разбереш дали я има, или я няма, е да провериш достатъчно стабилни ли са тези стълбове.Първият е – независими и обективни медии. Кучета пазачи на обществото. Разследващи, упражняващи натиск върху тези, които получават заплата от данъците, от името на онези, които плащат данъци. Даващи глас на безгласните. Посредници (това означава медии) между властимащите и властползващите. Тук е нужно малко пояснение: при демокрацията властимащият е демосът, народът. Онези, на които демосът я дава временно, са властползващи.Вторият е независима и работеща съдебна система. Кучето-пазач на закона. Пред което всички са равни. Съдебната система, раздаваща справедливост. Само така тя създава условия за доверие в обществото, това пък й осигурява правото да работи в условия на общоприет авторитет.Какво от тези неща имаме? Тук-там някакви медийни островчета, толкова самотни в усилията си да бъдат обективни и независими, че повече подчертават липсата на медии, отколкото да я запълват. И тук-там някакви съдии и прокурори с остатъчна почтеност, които не могат да преборят никаква вятърна мелница, защото всички останали ги убеждават, че мелницата просто я няма.В такъв случай – след като в чинията няма нито пиле, нито ориз, защо си мислим, че са ни сервирали пиле с ориз? Демокрация, разбира се, е и многопартийната система (това го имаме), в която партиите се състезават на избори. Честни избори. И ето какво правим в тези дни ние: абсолютно сме убедени, че изборите са предрешени, манипулирани, с нагласени резултати и обвиняваме демокрацията за това. При нагласени избори няма как да обвиняваме демокрацията, защото нея просто я няма. Защо тогава, вместо да се борим да я има, я обвиняваме за неща, с които тя е несъвместима?Нещо друго ядем. Предлагам ви две други рецепти, вие преценете какво са ни сервирали – демократура или диктокрация. Демократура е карикатурата на демокрацията. Тя показва, но нищо не доказва. Започва, без да завършва. Тя е обещанието за демократична пролет, която не може да дойде, защото зимата знае как да не си отиде.Диктокрацията е имитацията на демокрация. Тя е декоративен плурализъм при наличието на една-единствена господстваща сила. Диктокрацията е пиеска с един главен герой, който прави големи усилия да не се разбере, че става дума за моноспектакъл. Главният герой се клонира в най-различни роли, за да поддържа интереса на публиката. Сюжетът се сглобява по класическата формула на сапунките. Главният герой е добър, но е жертва на лоши хора. Всеки от героите е в една явна и в една тайна коалиция. Накрая доброто ще победи, но никой не ти казва кога е краят, казват ти само, че следва 2435-а серия.Тази теория е на Томас Кародърс. Но не вярвам Бойко Борисов да е чел Journal of Democracy през 2002 г., когато е публикувана. Ще чака той някой си Томас Кародърс да му каже как се управляват българиBrexitОт коментар на Холгер Щелцнер, "Франкфуртер алгемайне цайтунг"Който смята, че на референдума британците просто са се объркали и че истинското им желание е било да останат в ЕС, ще направи по-добре да се вслуша в онова, което казва новата министър-председателка на страната. Тереза Мей оповести, че до март Великобритания щяла да внесе молбата за напускане на общността, след което Лондон щял да тегли сурова черта, а Обединеното кралство щяло да се превърне в напълно "суверенна страна".По навик някои в континенталната част на Европа взеха да говорят за "срив" в курса на лирата. При това той бе паднал само с един процент. Вероятно са взели желаното за реално, също както беше и преди референдума за Брекзит, когато политици и икономисти един след друг предричаха катастрофа за Великобритания. Но къде е тази катастрофа? Курсовете на акциите на Лондонската борса гонят все нови върхове. От срив в икономическата конюнктура няма и следа. Напротив - тя се развива дори чудесно.Вместо в Брюксел да говорят за "развод" с Великобритания, би било по-добре да започнат да се подготвят за катастрофа в ЕС. Защото след британския вот за пръв път пълноправен член на ЕС ще напусне общността.Втората по големина икономика в ЕС с третото по численост население, която разполага и с най-мощната военна сила, иска да напусне съюза и да докаже както на себе си, така и на Европа, че една страна може да се развива успешно и извън него. Става дума не само за загубата на втория по големина нетен платец в ЕС. Ако британците успеят в своето начинание, примерът им несъмнено ще бъде последван и от други, тъй като в много страни неодобрението към ЕС расте. А дали британците ще успеят или не - това ще се реши в полето на икономиката. Брюксел иска да им откаже достъп до вътрешния европейски пазар, ако Лондон реши да ограничи европейското право на свободно придвижване, както Мей вече оповести.Ако не се сключи ново търговско споразумение между Великобритания и ЕС, остават да важат правилата на Световната търговска организация. Тогава общността би могла да въведе по-ниски мита за британските експортни стоки - подобни на тези за американските например. Загубите за Европа от подобен ход биха били обозрими, тъй като Великобритания изнася повече за останалия свят, отколкото за европейските страни. Но поради големия търговски дефицит митата биха засегнали ЕС по-силно, отколкото британците. А най-големият финансов център в света - Лондон - едва ли ще трябва да затвори врати вследствие Брекзит, тъй като съревнованието за банките се решава от това къде са най-благоприятните за тях финансови регулации.Крайно време е ЕС да започне да обсъжда как смята отново да се заеме с обещаното повишаване на благосъстоянието на европейците, вместо пасивно да наблюдава как една средно голяма държава като Великобритания доказва, че и сама може да постигне успех в днешния глобализиран свят.Отношението (към Русия - бел. ред.) ще е така, както е отношението ми към всички световни столици извън тези, които са ни приоритет. Това са европейските столици - Брюксел, като държава - членка на ЕС и НАТО.Цецка Цачева, кандидат-президент на ГЕРБ, пред bTV


description: Причините са в евтиното гориво и ниския курс на паунда

title: easyJet с голям спад в печалбата

maintext:
Главният изпълнителен директор на компанията Каролин Маккал е спокойна за бъдещите резултати на easyJet
EasyJet
изглежда не е успяла да се справи с ниските цени на основния си конкурент Ryanair. За последните три месеца цните на билетите на британския превозвач са спаднали с близо 9%, като най-вероятно цените ще продължат да падат и в бъдеще. Цените падат заради високата конкуренция при късите полети, както и ниските цени на горивото, които най-вероятно ще се запазят. През септември Ryanair обяви, че цените на билетите може да спаднат с още 10 до 12 процента през следващите шест месеца.
"В момента положението е тежко за всички авиолинии, но историята показва, че именно в такива моменти силните компании стават още по-силни", коментира ситуацията МакКал.
Анализаторите в сектора също са на мнение, че цените на билетите ще продължат да падат, а с тях и печалбата на големите компании.
"Предвид сезонността на easyJet и цялостната авиоиндустрия, не изглежда особено вероятно да има положително развитие на цените преди следващото лято", коментира Джералд Ку от анализаторската къща Liberium.
Неговият колега Робин Байд от Cantor пък смята, че Ryanair и easyJet продължават да бъдат добре позиционирани на пазара. "За мен все още компаниите се делят на Ryanair, easyJet и всички останали. В момента превозвачите намалят агресивно цените си, за да продължават самолетите им да бъдат пълни и за да спазят плановете си за растеж", коментира той.
Британската авиокомпания easyJet предупреди, че годишната печалба ще претърпи спад от над 25%, съобщава Reuters. Една от причините е ниския курс на паунда, който до момента отговаря за близо 90 млн. паунда загуби на компанията до момента.Друга причина за лошите резултати са ниското търсене на полети в Европа, както и по-голямата конкуренция на европейския пазар за кратки полети. Най-големият конкурент на компанията Ryanair се е справил далеч по-добре от easyJet в полетите към дестинации като Египет, Турция и Франция, където потока от хора е бил сравнително нисък заради заплахите за сигурността.Фискалната година на easyJet приключи на 30 септември, като спадът в печалбата ще бъде първия за компанията от 2009 г. Очаква се тя да бъде между 490 и 495 млн. паунда спрямо 686 млн. паунда за предната година. Това е под очакванията на анализаторите, които очакваха easyJet да има печалба преди данъци от около 500 млн. паунда, като вземаха предвид негативните настроения в бизнеса.Според главиня изпълнителен директор на компанията Каролин МакКал, превозвача е бил сериозно афектиран от непредвидени обстоятелства и тазгодишния спад не би трябвало да се повтори в бъдеще. Акциите на easyJet отбелязаха спад с 6.4%, достигайки най-ниското си ниво от 2013 г. насам.


description: КЗК продължи проверките на веригите с "Метро" и "Фантастико"; "Фантастико" отвори 39-и търговски обект; Мол "Марково тепе" ще бъде открит на 28 октомври; Спасената от разхищение храна е с 40% повече; Започна разпродажбата на супермаркетите Kaiser's Tengelmann

title: Седмични новини за ритейл

maintext:
Председателят на КЗК Юлия Ненкова обяви, че търговските вериги са на фокус, а освен това да се готвят застрахователи, фармацевтични дружества и евентуално банки.
© Цветелина Белутова
В Германия започна разпродажбата на веригата супермаркети Kaiser's Tengelmann, като в опасност са 8000 работни места. Заинтересованите компании са призовани да подават отделни оферти за всеки от близо 450-е филиала на веригата, концентрирани в пет германски провинции.
Веригите Edeka, REWE, Markant и Norma преговаряха за намиране на решение на кризата, разразила се около затруднената компания. Дискусиите приключиха с решение разбиването на компанията да продължи.
Над половината от 15 хил. служители на
Kaiser's Tengelmann са застрашени да останат без работа.
Kaiser's Tengelmann от години отчита загуби, а собственикът й Карл-Ериван Хауб не иска да прави повече инвестиции във веригата. Преди две години той я продаде на конкурентната
Edeka , но през април тази година сливането беше отхвърлено от германската служба за защита на конкуренцията. Министърът на икономиката Зигмар Габриел oбаче даде т.нар. министерско разрешение за сделката, за да се заобиколи антимонополното ведомство. Но
REWE, Markant и Norma оспориха решението на министъра в съда, който се произнесе срещу Габриел.
Страницата е подготвена от екипа на "Регал" (regal.bg). Вашите новини от сектора очакваме на e-mail: editors@regal.bgКомисията за защита на конкуренцията (КЗК) съобщи в началото на седмицата, че нейни служители проверяват на място офисите на "Метро кеш енд кери България" и на групата "Фантастико". В края на май регулаторът се задейства срещу чуждите търговски вериги, като започна едновременно проверка за картел в четирите най-големи дружества: "Кауфланд България", "Лидл България", "Билла България" и "Метро кеш енд кери България". Служители на комисията извършиха внезапна проверка на място в "Кауфланд" и "Билла". Седмица по-късно регулаторът добави към проверяваните дружества и "Т маркет", "Фантастико" и ЦБА.Подозрението на комисията е, че заедно или поотделно компаниите увреждат интересите на производителите със собствените си марки (private labels). Според КЗК с тях веригите се явяват конкуренти на своите доставчици, а освен това имат и силата да определят цените както на собствените, така и на чуждите марки. Регулаторът приема, че по своята същност моделът на веригите "осигурява благоприятна среда за установяване на паралелизъм в поведението" между конкуренти по отношение на ценови и маркетингови стратегии. И тъй като много често едни и същи доставчици предлагат стоките си на няколко вериги едновременно, това "предоставя конкретна възможност и за съзнателна координация, постигана чрез индиректно узнаване на ценовата и маркетинговата политика на верига конкурент".Затова комисията разследва дали има незаконосъобразно съгласуване между водещите търговски вериги, което цели "да осигури благоприятна среда за налагането на собствени им марки чрез фиксиране на ценови нива по отношение на стоки на производител".В случай че събраните доказателства потвърдят наличието на нарушение, комисията ще предяви на ответните дружества твърдения за извършени нарушения.На 15 октомври 2016 г. веригата магазини "Фантастико" откри нов супермаркет в София, в жк "Разсадника", на ул. «Хъшове» №4, до блок 10. Търговският обект е изграден по проект на архитектурно бюро "Ситискейп", като значително е увеличена търговската площ в съществуващата застроена зала, която се простира на 2200 кв.м. Общата инвестиция в проекта надхвърля 6.5 млн. лв.Магазинът предлага богат асортимент от стоки, пресни плодове и зеленчуци, био- и диетични продукти, козметичен сектор, прясна охладена риба, прясно изцедени сокове. Има кулинарен щанд с топла витрина, зона за прясно изпечен хляб, закуски и сандвичи. Обособени са външни и вътрешни пространства за кафе и напитки и барплот.В средата на декември "Фантастико" ще отвори още един супермаркет – в кв. "Гео Милев", на ул. "Коперник" 27. През новата 2017 г. веригата ще открие нов обект извън столицата. От една година компанията успешно развива и онлайн продажби чрез платформата www.ebag.bg «Фантастико» е сред водещите компании за продажба на бързооборотни стоки, притежава супермаркети под едноименната марка в София и в Кюстендил и осигурява работа на над 2800 служители.Мол "Марково тепе" в Пловдив отваря врати с тридневен шопинг маратон. Търговският център ще предложи на посетителите развлечения за цялото семейство, нови и познати модни марки, заведения, кино, промоции, отстъпки и подаръци.Официалното откриване на мола ще бъде на 28 октомври от 10.00 часа с участието на популярни музикални изпълнители и познати лица от телевизионния ефир.В сградата с обща разгъната застроена площ от 56 000 кв.м и отдаваема търговска площ от 21 000 кв.м ще влязат чуждестранни и български марки, сред които Terranova, LC Waikiki, CCC, Tom Tailor, Guess, Liu Jo, Clarks, Geox, Carducci, Original Marines, Yves Rocher и др. Те ще бъдат разположени на четири надземни нива заедно с детски център, фитнес зала, супермаркет, сладкарница и зона за бързо хранене. Тук ще бъде и първото в Пловдив заведение от софийската верига пицарии "Виктория". В града се завръща и кино "Арена", което ще отвори третата си IMAX зала в страната. Търговският център ще има и подземен паркинг, разположен също на четири нива, с близо 600 паркоместа, като се предвижда и изграждането на открит паркинг.Българската хранителна банка (БХБ) отчете положителна тенденция в нагласите на бизнеса да дарява и ръст от 40% на количеството спасени от разхищение продукти. От началото на годината досега 233 тона храни на стойност 471 хил. лв. са преминали през мрежата на БХБ, за да достигнат до 22 513 българи. Усилията на организацията са насочени към оказване на помощ на най-уязвимите - деца от бедни семейства, деца в защитени жилища, самотни възрастни и хора с увреждания. БХБ им предоставя всеки ден годни продукти: основно плодове и зеленчуци, мляко, олио, варива, пресен хляб.Дейността на хранителната банка е успешен и ефективен пример, че може да се ограничи похабяването на вече произведената храна, като бъде навреме дарена от бизнеса и раздадена за благотворителност.В световен мащаб се унищожава почти една трета от произведената храна, докато всеки четвърти човек на планетата гладува.